Bille
Store norske leksikon,Historie,Historiske hjelpevitenskaper,Slektsforskning og genealogi,Utenlandske slekter
Billeer en dansk uradelsslekt, det vil si den eldste adelsslekten i sitt område. Slekten er første gang nevnt 1316, da brødrene Bent Bille og Niels Jonsen utstedte et brev. Sistnevnte var far til kansler Esbern Nielsen (nevnt 1348–1374), og dennes brorsønner var erkebiskop i Lund Peder Lykke (død 1436) og Bent Jonsen Bille (død 1442), som den senere slekten stammer fra. Med hans sønnesønner Bent Bille til Søholm (død 1494), Peder Bille til Svanholm (død 1508) og landsdommer i Skåne, riksråd Steen Basse Bille til Allinde (cirka 1446–1520) ble slekten delt i flere linjer. Linjen etter Bent Bille døde ut på mannssiden i 1590.
Slekt etter Peder Bille (død 1508) Peder Billes sønnesønner var kansler, senere biskop i Århus Ove Bille (død 1555), høvedsmann på Bergenhus og norsk riksråd, senere dansk rikshovmester Eske Bille til Svanholm (død 1552) og riksråd Knud Bille til Kærsgård (død 1543).Eske Bille var i sitt ekteskap med Sophie Henriksdatter Krummedike (død 1539) far til blant andre riksråd Peder Bille (1518–1580) og lensherre i Blekinge Jørgen Bille (cirka 1520–1601). Svanholmlinjen døde ut med førstnevntes sønnesønn Peder Bille (død 1656).Knud Bille var farfars farfars farfar til geheimekonferensråd, stiftamtmann Henrik Bille (1709–1789) til Holbækgård og Egeskov, som arvet Brahe-slektens stamhus Hvedholm og i 1788 fikk tillatelse til å føre navnet Bille-Brahe. Hans sønn Preben Bille-Brahe (1773–1857) fikk grevetittel i 1798 og opprettet grevskapet Brahesminde og senere stamhuset Egeskov. Fra ham stammer lensgrevene Bille-Brahe-Selby og baronene Bille-Brahe. Han var farfar til Preben Charles greve Bille-Brahe (1842–1918), som i 1873 tok navnet Bille-Brahe-Selby etter at han hadde arvet slekten Selbys fideikommiss. Sistnevnte har fortsatt etterslekt i Danmark, men grevskapet ble oppløst i 1920-årene. Slekt etter Steen Basse Bille (død 1520) Steen Basse Bille var far til Danmarks siste katolske erkebiskop (i Lund) Torben Bille (død 1552) og riksråd Claus Bille (1490–1558). Sistnevntes sønnesønn Anders Bille til Rosendal i Skåne (1580–1633) hadde flere barn med den uadelige Karen Henriksdatter. Av disse ble sønnen Steen Andersen Bille (cirka 1624–1698), visekommandant i København, opptatt i adelen i 1679. Hans etterslekt lever fortsatt som den adelige linjen. Til denne hører blant andre geheimestatsminister Steen Andersen Bille (1751–1833) og hans sønn dansk marineminister Steen Andersen Bille (1797–1883).Visekommandant Steen Andersen Bille var også farfars farfar til postmester i Fredrikstad, kaptein Jes Fæster Bille (1818–1888). Hans etterslekt i Norge døde ut i mannslinjen i 1984. Les mer i Store norske leksikon adel Danmarks historie genealogi uradel